Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 med henblik på at udvide samarbejdet på området for små og mellemstore virksomheder. Det fastlægger rammerne for samarbejdet og betingelserne for EØS-EFTA-staternes fulde deltagelse i fællesskabsprogrammet og aktioner på dette område:

- 32000 D 0819: Rådets beslutning 2000/819/EF af 20. december 2000 om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005) (EFT L 333 af 29.12.2000, s. 84).

3. På grundlag af artikel 6 i Rådets beslutning 2000/819/EF skal programmet være åben for EØS-EFTA-staternes deltagelse i henhold til de betingelser, som er fastsat i EØS-aftalen.

4. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

5. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i juni 2001.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ../.. truffet af Det Blandede EØS-udvalg den ... [1].

[1] EFT L ...

(2) De kontraherende parters samarbejde bør udvides til at omfatte Rådets beslutning 2000/819/EF af 20. december 2000 om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005) [2].

[2] EFT L 333 af 29.12.2000, s. 84.

(3) Protokol 31 til aftalen bør derfor ændres, således at dette udvidede samarbejde kan finde sted med virkning fra 1. januar 2001 -

TRUFFET FØLGENDE AFGØRELSE:

Artikel 1

Protokol 31 til aftalen ændres således:

1. Overskriften til artikel 7 erstattes af:

"Initiativ, iværksætterånd og små og mellemstore virksomheder".

2. Følgende led indsættes i stk. 5 i artikel 7:

"- 32000 D 0819: Rådets beslutning 2000/819/EF af 20. december 2000 om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005) (EFT L 333 af 29.12.2000, s. 84)."

Artikel 2

Denne afgørelse træder i kraft dagen efter, at Det Blandede EØS-udvalg har modtaget den sidste meddelelse i henhold til aftalens artikel 103, stk. 1 [3].

[3] [Forfatningsmæssige krav angivet.][Ingen forfatningsmæssige krav angivet.]

Den anvendes fra den 1. januar 2001.

Artikel 3

Denne afgørelse offentliggøres i De Europæiske Fællesskabers Tidendes EØS-afdeling og EØS-tillæg.

Udfærdiget i Bruxelles, den .

På Det Blandede EØS-udvalgs vegne

Formand

Sekretærer for Det Blandede EØS-udvalg